
CONSILIUL JUDEŢEAN CĂLĂRAŞI                                                               Nr. 15437 din 16.09.2026
HOTĂRÂRE

privind aprobarea cumpărarii imobilului 

situat în Municipiul Călăraşi, str. Bucureşti, nr. 398H, Bloc A4 IMC
           Consiliul Judeţean Călăraşi, întrunit în şedinţa ordinară din     .09.2026,

           Având în vedere:

        - referatul Preşedintelui Consiliului Judeţean Călăraşi, înregistrat sub nr. 15438 din 16.09.2026;
             - procesul verbal de negociere înaintat Președintelui Consiliului Județean Călărași prin adresa comisiei de negociere, înregistrată la Consiliul Judeţean Călăraşi sub nr. 14002 din 25.08.2026;

             - prevederile Hotărârii Consiliuli Județean Călărași nr. 170 din 30.07.2026 privind desemnarea reprezentanţilor Consiliului Judeţean Călăraşi în cadrul Comisiei de negociere a preţului în vederea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC;

            - Dispoziţia Preşedintelui Consiliului Judeţean Călăraşi nr. 181 din 04.08.2026 privind constituirea Comisiei de negociere a preţului pentru cumpărarea imobilului situat în Municipiul Călăraşi, str. Bucureşti, nr. 398H, Bloc A4 IMC;

            - prevederile art. 292 alin. (2) lit. f) din Legea nr. 227/2015 privind Codul fiscal, cu modificările și completările ulterioare;

            - prevederile pct. 55 alin. (1) lit. a) din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările și completările ulterioare;

       - prevederile art. 863 lit. d) şi art. 1.650 alin. (1) din Codul civil, adoptat prin Legea nr. 287/2009, republicat, cu modificările și completările ulterioare;  

             - prevederile art. 75 alin. (1) lit. b), art. 87 alin. (5), art. 131, art. 285 lit. a), c) şi art. 286 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare; 

            În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

      Art. 1. – Se aprobă cumpărarea imobilului reprezentând bloc de locuințe (clădire și teren aferent), format din teren în suprafață de 298 mp și construcție de tip bloc de locuințe (regim de înălțime P+4E), compus din 20 apartamente, cu o suprafață construită desfășurată totală de 1110 mp, înscris în Cartea Funciară nr. 24511 a localității Călărași, având număr cadastral 24511 în scopul realizării obiectivului de utilitate publică: „Amenajare locuințe sociale prin reabilitarea blocului situat în loc. Călărași, strada București, nr. 398H, bl.A4, IMC, judet Călărași”, astfel: 
·  construcție, cu prețul de 109.930 euro, fără TVA; 

·  teren aferent, cu prețul 20.070 euro, la care se adaugă TVA. 

           Art. 2. – Se aprobă procesul - verbal de negociere întocmit de Comisia de negociere a preţului în vederea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC, constituită prin Dispoziţia Preşedintelui Consiliului Judeţean Călăraşi nr. 181 din 04.08.2026, comunicat prin adresa înregistrată la Consiliul Judeţean Călăraşi sub nr. 14002 din 25.08.2026. 
           Art. 3. – Procedura privind cumpărarea imobilului situat în Municipiul Călăraşi, str. Bucureşti, nr. 398H, Bloc A4 IMC se va realiza în maximum 60 de zile de la data intrării în vigoare a prezentei hotărâri. 
           Art. 4. – Direcţia Economică va duce la îndeplinire prezenta hotărâre

           Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Judeţului Călăraşi, Preşedintelui Consiliului Judeţean Călăraşi, Direcţiei Economice și Compartimentului Patrimoniu.
  PREŞEDINTE,                                                                          

ec. Vasile ILIUŢĂ



                                                 AVIZEAZĂ,               

                                                                                            SecretarUL GENERAL AL JUDEŢULUI,

                                                                                                            Anca-Mirela ȘTEFĂNESCU
Nr.                                                                                                

Adoptată la Călăraşi,
Astăzi     .09.2026, 
Redactată de CONSILIER, 

ec. Cristina DUMITRACHE, în 4 exemplare.

CONSILIUL JUDEŢEAN CĂLĂRAŞI

PREŞEDINTE

Nr. 15438 din 16.09.2026
  REFERAT 

privind aprobarea cumpărarii imobilului 

situat în Municipiul Călăraşi, str. Bucureşti, nr. 398H, Bloc A4 IMC
Am inițiat prezentul proiect de hotărâre în vederea justificării necesității și oportunității achiziționării de către Județul Călărași, prin Consiliul Județean Călărași, a imobilului bloc de locuințe situat în municipiul Călărași, strada București nr. 398H, bl. A4 IMC, județul Călărași, înscris în Cartea Funciară nr. 24511 a localității Călărași, având număr cadastral 24511.

Imobilul este compus din teren în suprafață de 298 mp și o construcție cu destinația de bloc de locuințe, cu regim de înălțime P+4E, compusă din 20 de apartamente, având o suprafață construită desfășurată totală de 1.110 mp.

Achiziționarea acestui imobil este necesară în vederea creării unui fond locativ aflat la dispoziția Județului Călărași, care să poată fi utilizat pentru asigurarea unor spații de locuit temporare pentru persoanele și familiile aflate în situații deosebite, în special în cazul producerii unor situații de urgență, calamități sau alte evenimente care determină pierderea temporară a locuinței, precum și pentru sprijinirea persoanelor și familiilor aflate în situații sociale vulnerabile.

În situația producerii unor calamități naturale, accidente majore, incendii, fenomene meteorologice extreme sau alte evenimente care pot conduce la evacuarea ori imposibilitatea temporară de utilizare a locuințelor, autoritatea administrației publice județene trebuie să dispună de soluții concrete pentru cazarea temporară a persoanelor afectate.

În acest context, deținerea în proprietatea județului a unui imobil cu destinație locativă, cu un număr de 20 de apartamente, reprezintă o măsură de creștere a capacității de intervenție și de răspuns a administrației publice în situații de urgență și contribuie la asigurarea protecției populației afectate.

Totodată, imobilul poate constitui o soluție pentru cazurile sociale care necesită, în condițiile legii, asigurarea temporară a unei locuințe pentru persoane sau familii aflate în situații de vulnerabilitate, care nu dispun de posibilități reale de asigurare a unei locuințe.

Prin urmare, achiziționarea imobilului răspunde unei nevoi de interes public județean, prin crearea unei infrastructuri locative care poate fi pusă la dispoziția persoanelor aflate în situații excepționale sau sociale deosebite, în condițiile stabilite prin acte administrative.
Având în vedere starea tehnică și gradul de degradare al imobilului, precum și necesitatea efectuării unor lucrări importante de reabilitare, membrii Comisiei de negociere constituite prin Dispoziția Președintelui nr. 181/04.08.2026 au procedat la negocierea directă a prețului de achiziție cu reprezentantul proprietarului, societatea PREFAB S.A..
În cadrul negocierilor, Comisia a avut în vedere, în principal starea tehnică și gradul de degradare al construcției 
necesitatea efectuării unor lucrări de reparații și reabilitare, 
necesitatea efectuării unor intervenții asupra instalațiilor și finisajelor, costurile care urmează să fie suportate ulterior de Județul Călărași pentru aducerea imobilului la condițiile necesare utilizării, suprafața terenului aferent, numărul de unități locative care pot fi puse la dispoziția județului, precum și valoarea de piață stabilită prin raportul de evaluare.

În urma negocierilor, consemnate în Procesul-verbal de negociere încheiat la data de 17.08.2026, părțile au convenit asupra prețului final de 130.000 euro, reprezentând o valoare semnificativ inferioară valorii de piață stabilite prin raportul de evaluare.

Din valoarea totală de 130.000 euro, suma de 20.070 euro reprezintă valoarea terenului, iar suma de 109.930 euro reprezintă valoarea construcției.

Prețul rezultat în urma negocierii este justificat prin raportare la starea tehnică a imobilului și la investițiile care vor fi necesare ulterior pentru reabilitarea și aducerea acestuia la condiții corespunzătoare de utilizare.

Față de cele prezentate propun spre aprobare proiectul de hotărâre privind aprobarea cumpărării imobilului reprezentând bloc de locuințe (clădire și teren aferent), format din teren în suprafață de 298 mp și construcție de tip bloc de locuințe (regim de înălțime P+4E), compus din 20 apartamente, cu o suprafață construită desfășurată totală de 1110 mp, înscris în Cartea Funciară nr. 24511 a localității Călărași, având număr cadastral 24511 în scopul realizării obiectivului de utilitate publică: „Amenajare locuințe sociale prin reabilitarea blocului situat în loc. Călărași, strada București, nr.398H, bl.A4, IMC, judet Călărași”.
În calitate de iniţiator al proiectului de hotărâre, în conformitate cu prevederile art. 182 alin. (2) din Ordonanţa de urgenţă a Guvernului nr. 57/2019 privind Codul administrativ, precum si ale art. 36 alin. (1) şi alin. (8) lit. a) din Regulamentul de organizare si functionare al Consiliului Judeţean Călăraşi, supun prezentul proiect de hotărâre dezbaterii şi votului consilierilor judeţeni.

PREŞEDINTE,

ec. Vasile ILIUŢĂ

Întocmit, redactat: 

CONSILIER, ec. Cristina DUMITRACHE
CONSILIUL JUDEŢEAN CĂLĂRAŞI                                                                                          AVIZEAZĂ,                
DIRECȚIA ECONOMICĂ  




                                         VICEPREŞEDINTE,

Nr. 15439 din 16.09.2026                                                                                                      Laurențiu Dan IONESCU
RAPORT

la proiectul de hotărâre privind aprobarea cumpărarii imobilului 

situat în Municipiul Călăraşi, str. Bucureşti, nr. 398H, Bloc A4 IMC
Direcţiei Economice i-a fost transmis proiectul de hotărâre, iniţiat de Preşedintele Consiliului Judeţean Călăraşi, privind aprobarea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC.
Conform dispoziţiilor art. 182 alin. (4) raportat la prevederile art. 136 alin. (8) lit. b) din Ordonanta de urgenţă a Guvernului nr. 57/2019 privind Codul administrativ, precum si ale art. 36 alin. (8) lit. b) din Regulamentul de Organizare şi Funcţionare al Consiliului Judeţean Călăraşi, suntem obligaţi să examinăm proiectul de hotărâre şi să ne exprimăm părerea asupra propunerii inițiatorului.

Proiect de hotărâre are ca obiect justificarea necesității și oportunității achiziționării de către Județul Călărași, prin Consiliul Județean Călărași, a imobilului bloc de locuințe situat în municipiul Călărași, strada București nr. 398H, bl. A4 IMC, județul Călărași, înscris în Cartea Funciară nr. 24511 a localității Călărași, având număr cadastral 24511.

Imobilul este compus din teren în suprafață de 298 mp și o construcție cu destinația de bloc de locuințe, cu regim de înălțime P+4E, compusă din 20 de apartamente, având o suprafață construită desfășurată totală de 1.110 mp.

Achiziționarea acestui imobil este necesară în vederea creării unui fond locativ aflat la dispoziția Județului Călărași, care să poată fi utilizat pentru asigurarea unor spații de locuit temporare pentru persoanele și familiile aflate în situații deosebite, în special în cazul producerii unor situații de urgență, calamități sau alte evenimente care determină pierderea temporară a locuinței, precum și pentru sprijinirea persoanelor și familiilor aflate în situații sociale vulnerabile.

Totodată, imobilul poate constitui o soluție pentru cazurile sociale care necesită, în condițiile legii, asigurarea temporară a unei locuințe pentru persoane sau familii aflate în situații de vulnerabilitate, care nu dispun de posibilități reale de asigurare a unei locuințe.

Prin urmare, achiziționarea imobilului răspunde unei nevoi de interes public județean, prin crearea unei infrastructuri locative care poate fi pusă la dispoziția persoanelor aflate în situații excepționale sau sociale deosebite, în condițiile stabilite prin acte administrative și prin regulamentul de utilizare care va fi aprobat ulterior.

Oportunitatea achiziționării imobilului este determinată atât de caracteristicile acestuia, cât și de posibilitatea utilizării sale pentru un obiectiv de interes public.

Existența unui imobil cu 20 de unități locative permite constituirea unui fond locativ destinat unor intervenții rapide, fără a fi necesară identificarea, de fiecare dată când apare o situație de urgență, a unor spații de cazare disponibile pe piața privată.

De asemenea, achiziționarea unui imobil existent permite Consiliului Județean Călărași să dețină controlul asupra spațiilor respective și să le poată adapta, prin lucrări de reabilitare și modernizare, în funcție de necesitățile identificate.

În acest sens, imobilul urmează să fie supus unor lucrări de reabilitare, modernizare și, după caz, consolidare, în vederea aducerii acestuia la condițiile corespunzătoare utilizării ca spațiu locativ.

Achiziția prezintă oportunitate și prin raportare la posibilitatea de a realiza lucrările de reabilitare etapizat, în funcție de prioritățile autorității publice și de resursele financiare disponibile.

Pentru stabilirea valorii imobilului a fost întocmit Raportul de Evaluare ANEVAR nr. 47 din data de 27.04.2026, întocmit de evaluatorul autorizat ANEVAR Neacșu Ileana, legitimație nr. 145336, prin care a fost stabilită o valoare de piață de 213.900 euro.

Având în vedere starea tehnică și gradul de degradare al imobilului, precum și necesitatea efectuării unor lucrări importante de reabilitare, membrii Comisiei de negociere constituite prin Dispoziția Președintelui Consiliului Județean Călărași nr. 181/04.08.2026 au procedat la negocierea directă a prețului de achiziție cu reprezentantul proprietarului, societatea PREFAB S.A.

În urma negocierilor, consemnate în Procesul-verbal încheiat la data de 17.08.2026, părțile au convenit asupra prețului final de 130.000 euro, reprezentând o valoare semnificativ inferioară valorii de piață stabilite prin raportul de evaluare.

Din valoarea totală de 130.000 euro, suma de 20.070 euro reprezintă valoarea terenului, iar suma de 109.930 euro reprezintă valoarea construcției.

Prețul rezultat în urma negocierii este justificat prin raportare la starea tehnică a imobilului și la investițiile care vor fi necesare ulterior pentru reabilitarea și aducerea acestuia la condiții corespunzătoare de utilizare.

Achiziționarea imobilului prezintă un interes public evident prin prisma necesității asigurării unor soluții locative temporare pentru persoanele afectate de situații de urgență și pentru persoanele sau familiile aflate în situații sociale deosebite.

Crearea unui astfel de fond locativ la nivelul județului permite autorității publice să intervină într-un mod organizat și eficient în situațiile în care persoane sau familii rămân temporar fără posibilitatea de a locui în propriile locuințe.

Totodată, existența unor spații locative aflate în patrimoniul județului poate contribui la gestionarea unor situații sociale care necesită o intervenție temporară din partea autorității publice, în limitele competențelor legale ale acesteia.

Destinația imobilului nu presupune acordarea unor locuințe cu caracter permanent, ci constituirea unei rezerve locative pentru situații speciale, utilizarea concretă a apartamentelor urmând a fi stabilită printr-un regulament și prin acte administrative emise în conformitate cu prevederile legale în vigoare.

Achiziționarea imobilului prezintă următoarele avantaje:

1.
Crearea unui fond locativ aflat în proprietatea Județului Călărași, destinat unor situații speciale și de urgență;

2.
Creșterea capacității de intervenție a autorității publice în cazul producerii unor calamități, dezastre sau alte evenimente care determină evacuarea temporară a populației;

3.
Asigurarea unor soluții de cazare temporară pentru persoane și familii vulnerabile, în condițiile stabilite de legislația aplicabilă;

4.
Reducerea dependenței de spațiile de cazare închiriate, care pot fi insuficiente sau indisponibile în situații de urgență;

5.
Utilizarea eficientă a patrimoniului județului, prin transformarea unui imobil existent într-o resursă locativă de interes public;

6.
Posibilitatea reabilitării și modernizării imobilului în funcție de necesitățile identificate și de resursele financiare disponibile;

7.
Achiziționarea imobilului la un preț negociat inferior valorii de piață stabilite prin raportul de evaluare, ceea ce conferă un avantaj economic pentru Consiliul Județean Călărași.

Valoarea de achiziție a imobilului este de 130.000 euro, la care se vor adăuga, după caz, cheltuielile aferente încheierii și autentificării contractului, înscrierii dreptului de proprietate și realizării documentațiilor necesare.

Ulterior achiziției, Județul Călărași va analiza și va fundamenta distinct necesarul de fonduri pentru realizarea lucrărilor de reabilitare, modernizare și, dacă este cazul, consolidare a imobilului.

Cheltuielile aferente achiziției și celor necesare punerii în funcțiune a imobilului vor fi suportate din bugetul Județului Călărași, în limita creditelor bugetare aprobate și cu respectarea prevederilor legale privind finanțele publice.

Având în vedere necesitatea existenței, la nivelul Județului Călărași, a unor spații locative care să poată fi utilizate pentru cazarea temporară a persoanelor afectate de calamități, situații de urgență sau alte evenimente care determină pierderea temporară a locuinței, precum și pentru sprijinirea, în condițiile legii, a persoanelor și familiilor aflate în situații sociale deosebite, se apreciază că achiziționarea imobilului situat în municipiul Călărași, strada București nr. 398H, bl. A4 IMC, este necesară.
Prin achiziționarea acestui imobil, Județul Călărași va dispune de un fond locativ format din 20 de unități locative, care, după realizarea lucrărilor necesare, va putea fi utilizat ca instrument de intervenție și sprijin în situații speciale, contribuind la protejarea persoanelor vulnerabile și la creșterea capacității administrației județene de a răspunde unor situații de urgență.

Totodată, prețul de achiziție de 130.000 euro, rezultat în urma negocierii și inferior valorii de piață de 213.900 euro stabilite prin raportul de evaluare, este considerat justificat prin raportare la caracteristicile imobilului, starea tehnică a acestuia și necesitatea realizării ulterioare a unor investiții pentru reabilitare și modernizare.

Față de cele prezentate, se propune aprobarea achiziționării de către Județul Călărași a imobilului bloc de locuințe situat în municipiul Călărași, strada București nr. 398H, bl. A4 IMC, județul Călărași, la prețul negociat de 130.000 euro, în forma propusă de inițiatorul prezentului proiect de hotărâre, în vederea realizării obiectivului de interes public județean privind asigurarea unor locuințe temporare pentru persoanele afectate de situații de calamitate, situații de urgență sau alte evenimente deosebite, precum și pentru gestionarea unor cazuri sociale, în condițiile legii.

Temeiul legal al măsurii propuse îl constituie prevederile art. 292 alin. (2) lit. f) din Legea nr. 227/2015 privind Codul fiscal, cu modificările și completările ulterioare, ale  pct. 55 alin. (1) lit. a) din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările și completările ulterioare, ale art. 863 lit. d) şi art. 1.650 alin. (1) din Codul civil, adoptat prin Legea nr. 287/2009, republicat, cu modificările și completările ulterioare, precum și ale art. 75 alin. (1) lit. b), art. 87 alin. (5), art. 131, art. 285 lit. a), c) şi art. 286 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

Prezentul raport va fi supus dezbaterii şi votului Consiliului Judeţean Călăraşi.

       Administrator public,                                                                                                Consilier juridic,                                        

 ec. Paraschiva MUREŞANU                                                                                             Robert Pleșea

DIRECTOR EXECUTIV, 

ec. Florin MĂNESCU

CONSILIUL JUDEŢEAN CĂLĂRAŞI

Comisia de Studii, Prognoze Economico - Sociale, Buget - Finanţe

şi Administrarea Domeniului Public şi Privat al Judeţului

AVIZ

la proiectul de hotărâre privind aprobarea cumpărarii imobilului 

situat în Municipiul Călăraşi, str. Bucureşti, nr. 398H, Bloc A4 IMC
              Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului, i-a fost transmis, în conformitate cu prevederile art. 182 alin. (4) raportate la art. 125 din Ordonanţa de urgenţă a Guvernului nr. 57/2019 privind Codul administrativ, proiectul de hotărâre privind aprobarea cumpărarii imobilului situat în Municipiul Călăraşi, str. Bucureşti, nr. 398H, Bloc A4 IMC.

              În şedinţa comisiei din data de ___.09.2026 am luat în dezbatere proiectul de hotărâre, referatul de aprobare al iniţiatorului şi raportul de specialitate transmise, potrivit dispoziţiilor art. 16 alin. (1) lit. a), b), art. 22 pct. 1. lit. a) par. 7, art. 23, art. 36 alin. (3) lit. b), alin. (6) şi alin. (8) lit. c) din Regulamentul de organizare şi funcţionare al Consiliului Judeţean Călăraşi.

              În urma dezbaterilor am concluzionat că este necesară şi oportună adoptarea măsurii propuse, temeiul legal al măsurii propuse fiind reprezentat de prevederile art. 292 alin. (2) lit. f) din Legea nr. 227/2015 privind Codul fiscal, cu modificările și completările ulterioare, ale  pct. 55 alin. (1) lit. a) din Normele metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, cu modificările și completările ulterioare, ale art. 863 lit. d) şi art. 1.650 alin. (1) din Codul civil, adoptat prin Legea nr. 287/2009, republicat, cu modificările și completările ulterioare, precum și ale art. 75 alin. (1) lit. b), art. 87 alin. (5), art. 131, art. 285 lit. a), c) şi art. 286 alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.

              Votul nominal al Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, asupra proiectului de hotărâre, se prezintă astfel:

                                    1. Gîdea Vasile

                                    2. Stoichici Ovidiu-Constantin



           
         3. Olteanu Dan

                                    4. Tîlpeanu Ilie

                                    5. Niculae Aurel

                                    6. Puşcaşu Ioan

                                    7. Paţurcă Roxana-Natalia

                                    8. Chiriţă Alexandru

                                    9. Ileana Dănuţ

  Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.

  Pentru considerentele expuse mai sus, Comisia de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului prezintă aviz favorabil/nefavorabil proiectului de hotărâre transmis, cu ____ voturi pentru, ____ voturi contra, ____ abţineri din totalul de _____ consilieri ce compun comisia şi ____ consilieri prezenţi.

  Prezentul aviz va fi supus dezbaterii Consiliului Judeţean Călăraşi.

     PREŞEDINTE,



                                                      SECRETAR,
